**Výzva na predloženie cenovej ponuky**

**Pre zákazku s nízkou hodnotou na uskutočnenie stavebných prác zadávanú Verejným obstarávateľom**

1. **Identifikácia Verejného obstarávateľa:**

 **Názov:** Dopravný podnik mesta Košice, akciová spoločnosť

 **Sídlo:** Bardejovská 6, 043 29 Košice

 **IČO:** 31 701 914

 **DIČ:** 2020488206

 **Kontaktné osoby vo veciach zákazky:** František Hrubý

 Telefón: 0905 620 883

 E-mail: frantisek.hruby@dpmk.sk

 **Kontaktná osoba vo veciach Verejného obstarávania:**

 Viktória Baranová, referent obstarávania, telefón: 0905 658226,

 E-mail: viktoria.baranova@dpmk.sk

**2. Predmet zákazky:**

2.1 Názov zákazky: **Práce pri odstraňovaní havarijného stavu sústavy verejného osvetlenia v meste Košice“**

2.2 Druh zákazky: Zákazka na uskutočnenie stavebných prác

2.3 Typ zmluvy: Zmluva o dielo

2.4 CPV: 45000000-7- Stavebné práce

 45220000-5- Inžinierske práce a stavebné práce

**3. Miesto a termín dodania predmetu zákazky:**

3.1 Miesto dodania predmetu zákazky: katastrálne územie mesta Košice, kraj: Košický - viď bod 4

3.2 Termín plnenia: začiatok: nasledujúci deň po nadobudnutí účinnosti Zmluvy

Koniec: na obdobie max. 12 mesiacov, alebo do vyčerpania finančného limitu, podľa toho čo nastane skôr.

**4. Opis predmetu zákazky a jeho rozsah:**

4.1. Predmetom zákazky je uskutočnenie stavebných prác na základe požiadaviek vyplývajúcich z prevádzkového stavu sústavy verejného osvetlenia v meste Košice, najmä však pri oprave káblových porúch, výmene káblových polí, výmene stožiarov a rozvádzačov verejného osvetlenia, podľa výkazu výmer, ktorý je súčasťou výzvy na preloženie cenovej ponuky.

4.2. Predmet zákazky požaduje Verejný obstarávateľ oceniť v súlade s tabuľkou na ocenenie predmetu zákazky podľa jednotlivých položiek (Výkaz-výmer) - Príloha č. 1.

 **5. Cena a spôsob určenia ceny:**

* 1. Navrhovaná cena musí byť stanovená v zmysle zákona NR SR č. 18/1996 Z.z. podľa § 3 o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
	2. Uchádzačom navrhovaná cena za predmet zákazky bude vyjadrená v Eurách s presnosťou na max. 2 desatinné miesta a musí v sebe zahŕňať všetky náklady, ktoré s ňou súvisia.
	3. Cena bude platná a nemenná počas celého obdobia trvania zmluvného vzťahu.
	4. Uchádzač vyplní priloženú tabuľku - Príloha č.1 – Slepý výkaz výmer do ktorej zapíše svoju cenovú ponuku za celý predmet zákazky.

**Vyhodnocuje sa Cena SPOLU za celý predmet zákazky v € bez DPH.**

**6. Variantné riešenie:** neumožňuje sa

1. **Predpokladaná hodnota zákazky (PHZ):** 221 250,31 € bez DPH

**8. Predkladanie cenových ponúk:**

8.1 Cenová ponuka predmetu zákazky, sa predkladá na celý predmet zákazky.

8.2 Lehota na predloženie cenových ponúk je určená do 06.09.2022 do 12:00 hod.

8.3 Poskytovanie vysvetlení, odovzdávanie podkladov a komunikácia (ďalej len „komunikácia“) medzi Verejným obstarávateľom/záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.4 Ak je doklad alebo dokument vyhotovený v cudzom jazyku, predkladá sa iba spolu s jeho úradným prekladom do štátneho slovenského jazyka. To neplatí pre ponuky, návrhy, doklady a dokumenty vyhotovené v českom jazyku.

8.5 Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona č. 343/2015 Z.z. o verejnom obstarávaní prostredníctvom komunikačného rozhrania systému IS JOSEPHINE. Tento spôsob komunikácie sa týka akejkoľvek komunikácie a podaní medzi Verejným obstarávateľom a záujemcami, resp. uchádzačmi.

8.6 JOSEPHINE je na účely tohto Verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

8.7 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

8.8 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

8.9 Ak je odosielateľom zásielky Verejný obstarávateľ, záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s Verejným obstarávateľom.

8.10 Ak je odosielateľom zásielky záujemca resp. uchádzač, po prihlásení do systému a k predmetnému Verejnému obstarávaniu môže prostredníctvom komunikačného rozhrania odosielať správy a potrebné prílohy Verejnému obstarávateľovi. Takáto zásielka sa považuje za doručenú Verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.11 Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

8.12 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

**9. Registrácia:**

9.1 Uchádzač má možnosť sa registrovať do systému JOSEPHINE pomocou, hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .

9.2 Predkladanie ponúk v postupe - Prieskum trhu - nevyžaduje autentifikáciu uchádzača, stačí jeho registrácia.

9.3 Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

9.4 **V prípade otázok týkajúcich sa registrácie a vloženia ponúk do systému JOSEPHINE môže uchádzač kontaktovať správcu systému** **houston@proebiz.com** **alebo telefonicky na čísle: +421 220 255 999.**

**10. Elektronické ponuky - predkladanie ponúk:**

10.1 Uchádzač predkladá ponuku v elektronickej podobe v lehote na predkladanie ponúk určenej do 06.09.2022 do 12:00 hod.

10.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/30139/summary>

10.3 V predloženej ponuke prostredníctvom systému JOSEPHINE musia byť pripojené:

 a) požadované naskenované doklady (odporúčaný formát je „PDF“) tak, ako je uvedené v týchto súťažných podkladoch – (bod 16)

 b) vyplnený elektronický formulár, ktorý je zhodný so Slepým výkazom výmerom (Príloha č.1) uvedenom v súťažných podkladoch.

10.4 Ak ponuka obsahuje dôverné informácie, uchádzač ich v ponuke viditeľne označí.

10.5 Uchádzač navrhovanú cenu za dodanie predmetu zákazky, vloží do systému JOSEPHINE v nasledovnej štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

10.6 Po úspešnom nahraní ponuky do systému JOSEPHINE bude uchádzačovi odoslaný notifikačný informatívny e-mail (na emailovú adresu uchádzača, ktorý ponuku nahral).

10.7 Ponuka uchádzača predložená po uplynutí lehoty na predkladanie ponúk, sa elektronicky neotvorí.

10.8 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne tak ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

10.9 Uchádzači sú svojou ponukou viazaní do uplynutia lehoty oznámenej Verejným obstarávateľom, resp. predĺženej lehoty viazanosti ponúk podľa rozhodnutia Verejného obstarávateľa.

10.10 Prípadné predĺženie lehôt bude uchádzačom dostatočne vopred oznámené formou elektronickej komunikácie v systéme JOSEPHINE.

**11**. **Lehota viazanosti ponuky:**

11.1. Cenová ponuka zostáva platná počas lehoty viazanosti ponuky stanovenej do 06.03.2023

**12. Vysvetľovanie požiadaviek uvedených vo výzve:**

12.1 V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať Verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť Verejnému obstarávateľovi max. 48 hodín (plynúcich počas pracovných dní) pred uplynutím lehoty na predkladanie ponúk, tak aby mal Verejný obstarávateľ dostatok času na spracovanie žiadosti o vysvetlenie a doručenie odpovede všetkým známym uchádzačom.

Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy budú uchádzači informovaní prostredníctvom notifikačného emailu na e-mailovú adresu zadanú pri registrácií.

12.2 Verejný obstarávateľ si vyhradzuje právo predĺžiť lehotu na predkladanie ponúk.

**13. Kritérium na hodnotenie cenových ponúk:**

13.1 Kritériom na hodnotenie ponúk je najnižšia cena vyjadrená v € bez DPH za celý predmet zákazky.

**14. Vyhodnocovanie ponúk:**

14.1 Verejný obstarávateľ po uplynutí lehoty na predkladanie ponúk vyhodnotí splnenie požiadaviek Verejného obstarávateľa na predmet zákazky u uchádzača, ktorý sa umiestnil na prvom mieste.

14.2 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, Verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
14.3 V prípade, ak ponuka uchádzača, ktorý sa umiestnil na prvom mieste nebude spĺňať požiadavky Verejného obstarávateľa pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

14.4 Uchádzačom, ktorí nesplnia požiadavky na predmet zákazky zašle Verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.
14.5 Výsledok vyhodnotenia ponúk zašle Verejný obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

**15. Podmienky financovania predmetu zákazky:**

15.1 Predmet zákazky bude financovaný z prostriedkov mesta Košice formou bezhotovostného platobného styku.

15.2 Zálohy nebudú poskytované.

15.3 Faktúra musí obsahovať všetky náležitosti stanovené platnými právnymi predpismi, inak je Objednávateľ oprávnený faktúru v lehote splatnosti vrátiť Zhotoviteľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry Objednávateľovi. Objednávateľ sa zaväzuje zaplatiť cenu za poskytované služby na základe faktúry vystavenej s náležitosťami daňového dokladu, so splatnosťou nie kratšou ako30 dní od vystavenia faktúry.

15.4 súpis vykonaných prác podpísaný zodpovednou osobou Objednávateľa.

**16. Podmienky účasti uchádzačov:**

16.1 Uchádzač je oprávnený podnikať v danom predmete zákazky, čo sa preukazuje dokladom (kópia) o oprávnení uskutočňovať práce, ktoré zodpovedajú predmetu zákazky. Verejný obstarávateľ si danú skutočnosť overí na príslušných registroch – výpis z obchodného registra, alebo výpis zo živnostenského registra.

16.2 Ak je uchádzač zapísaný v zozname hospodárskych subjektov vedenom Úradom pre verejné obstarávanie, nemusí predkladať žiadny doklad podľa predchádzajúceho bodu. Uvedenú skutočnosť si overí Verejný obstarávateľ na menovaných registroch.

16.3 Ak subjekt nebude zapísaný v registroch a doklad, že je uchádzač oprávnený podnikať v danom predmete zákazky pri podaní výzvy nepriloží, v prípade, že sa umiestni na prvom mieste, Verejný obstarávateľ ho v procese vyhodnotenia ponúk vyzve k predloženiu požadovaného dokladu v neodkladnej lehote. Ak aj po tejto výzve požadovaný doklad nepredloží, bude jeho ponuka zo súťaže vyradená.

16.4 Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, čo preukáže doloženým čestným vyhlásením (Príloha č. 2).

**17. Obsah ponuky:**

17.1 Elektronicky podaná ponuka musí obsahovať podpísanú:

* + - 1. Ocenenú Prílohu č. 1 Slepý výkaz výmer
			2. Čestné vyhlásenie Príloha č.2
			3. Návrh zmluvy s doplnený údajmi Príloha č.3

**18. Ďalšie informácie Verejného obstarávateľa:**

18.1 Po vyhodnotení predložených ponúk budú uchádzači elektronicky cez JOSEPHINE oboznámení s výsledkom vyhodnotenia.

18.2 S úspešným uchádzačom bude uzatvorená Zmluva o dielo.

18.3 Ak úspešný uchádzač z  akéhokoľvek dôvodu odstúpi od podpisu zmluvy, Verejný obstarávateľ môže vyzvať na uzatvorenie zmluvy ďalšieho uchádzača v poradí.

18.4 Verejný Obstarávateľ môže neprijať ani jednu ponuku z predložených ponúk a zrušiť Verejné obstarávanie v prípade, ak nastali okolnosti podľa § 57 ods.1 zákona o Verejnom obstarávaní, alebo ak sa zmenili okolnosti za ktorých sa vyhlásilo Verejné obstarávanie, ak sa v priebehu postupu Verejného obstarávania vyskytli dôvody hodné osobitného zreteľa, pre ktoré nemožno od Verejného obstarávateľa požadovať, aby vo Verejnom obstarávaní pokračoval, najmä ak sa zistilo porušenie uvedeného zákona, ktoré má, alebo by mohlo mať zásadný vplyv na výsledok Verejného obstarávania, ak nebolo predložených viac ako dve ponuky, alebo ak navrhované ceny v predložených ponukách sú vyššie ako predpokladaná hodnota zákazky.

V takom prípade Verejný obstarávateľ bezodkladne upovedomí všetkých uchádzačov, ktorí predložili ponukou zrušení použitého postupu zadávania zákazky s uvedením dôvodu

18.5 Všetky výdavky spojené s  prípravou, predložením dokladov a  predložením ponuky znáša výhradne uchádzač bez finančného nároku voči Verejnému obstarávateľovi.

Príloha č.1: Slepý výkaz výmer

Príloha č.2: Čestné vyhlásenie

Príloha č.3: Návrh Zmluvy o dielo

............................................................... ..............................................................

podpísané podpísané majster str. verejného osvetlenia riaditeľ ÚTaÚ

 ..............................................................

 podpísané

 generálny riaditeľ